Caput Nili quarere, "a căuta izvorul Nilului" era în Roma antică o zicere despre înfăptuirea imposibilului, despre căutarea nebunească a unor soluții la ce nu se poate rezolva; de-a lungul secolelor nu și-a pierdut valabilitatea (ba chiar, în 1651, tot la Roma, zidirea "Fântânii celor Patru Fluvii" îl prezenta pe zeul Nil cu capul sub glugă, simbolizând necunoașterea, misterul).